Във връзка с разкриване на нова социална услуга в общността „Център за социална рехабилитация и интеграция” и с оглед спазване на изискванията, заложени в глава IV, т.5 от Процедурата за набиране и подбор на персонал в център за социална рехабилитация и интеграция, Общинска администрация Николаево – община Николаево, Област Стара Загора, гр. Николаево, ул. „Г.Бенковски” №9,

**О Б Я В Я В А**

**процедура за набиране и подбор на персонал за социалната услуга ЦСРИ** на база на необходимите квалификация и опит за следните длъжности:

1. РЕХАБИЛИТАТОР – 1 БРОЙ
2. ТРУДОТЕРАПЕВТ –1 БРОЙ
3. ХИГИЕНИСТ – 1 БРОЙ
4. **Необходими документи за кандидатстване:**
5. Заявление за участие в конкурс /по образец/;
6. Мотивационно писмо;
7. Автобиография – европейски формат.
8. Копия от документи за придобитата образователно-квалификационна степен и специалност;
9. Копия от документи за придобита допълнителна квалификация;
10. Копия от документите удостоверяващи, продължителността на професионалния опит или придобит ранг (при наличие на такъв);
11. Декларация за съгласие за обработка и съхранение на лични данни /по образец/.

**ІІ. Място и срок за подаване на документите:**

Документите за участие в конкурса се приемат всеки работен ден от 8.00 часа до 17.00 часа в сградата на община Николаево, Област Стара Загора, гр. Николаево, ул. „Г.Бенковски” №9, ет. 3, ст. №8 „Деловодство”.

Кандидатите подават необходимите документи за участие в конкурса – лично или чрез упълномощено за това лице с нотариално заверено пълномощно.

**Срок за подаване на документите: от 10.07.2018 г. до 16.07.2018 г.**

**ІІІ. Изисквания за съответните длъжности**

1. **Рехабилитатор – 1 щатна бройка**
   1. **Минимални изисквания:**

* **образование** - висше;
* образователно-квалификационна степен – "Бакалавър"/ “Специалист”;
* професионално направление - "Кинезитерапия","Рехабилитация", "Ерготерапия";
* професионален опит – не се изисква, но професионалният опит е предимство.

**1.2. Кратко описание на длъжността по длъжностна характеристика:** Работи на пълно работно време. Предлаганата услуга е почасова за потребителите. Участва в изработването на индивидуални планове, в мултидисциплинарен екип, в преразглеждането на плана на всеки 6 месеца. Диагностицира и при необходимост осъществява индивидуални и групови рехабилитационни и ЛФК програми, целящи укрепване на общото и физическо здраве на детето. Рехабилитацията е насочена към профилактика, преодоляване или компенсиране на уврежданията чрез различни средства, а също и намаляване или отстраняване периодите на временна нетрудоспособност. Медицинската рехабилитация в ЦСРИ включва дейности по кинезитерапия и физикална терапия, които се извършват съобразно назначенията на лекари-специалисти. Дейностите се извършват при спазване на разпоредбите и изискванията на Министерство на здравеопазването.

**1.3. Допълнителни умения и квалификации, носещи предимство за кандидатите:** Да притежава отговорност, комуникативност и организираност; мотивация за работа в екип.

**Основната месечна заплата за длъжността** от 600 лв до 800 лв.

1. **Трудотерапевт – 1 щатна бройка**
   1. **Кратко описание на длъжността по длъжностна характеристика**: Работа на пълен работен ден. Предлаганата услуга е почасова за потребителите; арттерапевтът / трудотерапевтът комуникира с потребителите и семействата, подпомага социално-трудовото адаптиране на потребителите на услугата. Дейността е насочена към изграждане на умения за: преодоляване на трудности в ежедневието; интегриране в обществото, като се използват оптимално наличните възможности на децата и младежите с акцент върху социалното възстановяване и придобиване на умения за самостоятелност. Участие в разработването на индивидуални планове за грижа и развитие, в мултидисциплинарен екип, в преразглеждането на плана на всеки 6 месеца. Обсъжда с потребителите и техните семейства въпроси, свързани с нуждите и потребностите им.
   2. **Минимални изисквания:**

* образование – висше;
* образователно-квалификационна степен – “Бакалавър”/"Специалист"
* професионално направление – "Специална педагогика", "Педагогика", художествено образование или други със социална или педагогическа насоченост.
* професионален опит – не се изисква, но професионалният опит в работата с деца и/или лица с увреждания или преподавателски опит е предимство.
  1. **Допълнителни умения и квалификации, носещи предимство за кандидатите:** Добри комуникативни умения, мотивация за работа в екип; Умения и нагласи за работа с младежи с физически и интелектуални увреждания, техните семейства и близки.

**Основната месечна заплата за длъжността** от 600 лв до 800 лв.

1. **Хигиенист – 1 щатна бройка**
   1. **Кратко описание на длъжността по длъжностна характеристика:** Работа на 8-часов работен. Отговаря за поддържането на хигиената в ЦСРИ, подпомага останалия персонал в грижата за потребителите при нужда.
   2. **Минимални изисквания:**

* образование – минимално основно;
* професионален опит - не се изисква, но професионалният опит в медицинско или социално заведение е предимство.
  1. **Допълнителни умения и квалификации, носещи предимство за кандидатите:**
* Да притежава отговорност и организираност;
* Добри комуникативни умения, мотивация за работа в екип, да притежава нагласи за работа с младежи с физически и интелектуални увреждания.

**Основната месечна заплата за длъжността** - 510 лв.

**IV.Начин на провеждане на конкурса:**

1. Подбор по документи

2. Събеседване.

**V.Лице за контакти:**

Илияна Кишева – ст. експерт ПП

Телефон за контакти: 04330 2040